โลกสุดอัศจรรย์ของกัมบอล (ฤดูกาลที่ 1)

ฤดูกาลที่ 1 ของแอนิเมชันชุดทางโทรทัศน์แนวเบาสมองสำหรับเด็กจากความร่วมมือระหว่างสหราชอาณาจักรและสหรัฐเรื่อง*[[โลกสุดอัศจรรย์ของกัมบอล]]* () ออกอากาศครั้งแรกตั้งแต่วันที่ 3 พฤษภาคม ค.ศ. 2011 ถึง 13 มีนาคม ค.ศ. 2012 ทางช่อง Cartoon Network ผลิตโดย Cartoon Network Development Studio Europe ร่วมกับ Boulder Media และ Dandelion Studios ฤดูกาลนี้ประกอบด้วยตอนทั้งหมด 36 ตอน โดยเปิดตัวด้วยตอนที่มีชื่อว่า "The DVD" และสิ้นสุดด้วยตอน "The Fight" ในการออกอากาศตอนแรกมีผู้ชมในสหรัฐอเมริกาสูงถึง 2.120 ล้านคน

## การพัฒนา

### เนื้อเรื่อง
ฤดูกาลนี้เน้นไปที่การผจญภัยที่ผิดพลาดของกัมบอล วัตเตอร์สัน แมวสีฟ้าวัย 12 ปี พร้อมกับดาร์วิน พี่น้องบุญธรรมซึ่งเป็นปลาทองวัย 10 ปี พวกเขามักจะก่อความวุ่นวายร่วมกับสมาชิกในครอบครัว รวมถึงกลุ่มนักเรียนที่หลากหลายในโรงเรียน Elmore Junior High ซึ่งเป็นระดับมัธยมศึกษาตอนต้นที่พวกเขาศึกษาอยู่ ในวิดีโอเบื้องหลังที่บันทึกการผลิตของฤดูกาลที่สอง เบน บ็อคคเล็ต ผู้สร้างซีรีส์ ได้ขยายความเกี่ยวกับการพัฒนาตัวละครบางตัว และอธิบายว่าตัวละครเหล่านั้นมีพื้นฐานมาจากปฏิสัมพันธ์ในวัยเด็กของเขาเอง

### การผลิต
การผลิตฤดูกาลแรกเริ่มต้นขึ้นเมื่อวันที่ 2 พฤศจิกายน ค.ศ. 2010 และสิ้นสุดการผลิตเมื่อวันที่ 13 กันยายน ค.ศ. 2011 โดยฤดูกาลแรกออกอากาศตอนแรกในสหรัฐอเมริกาวันที่ 3 พฤษภาคม ค.ศ. 2011 ด้วยตอน "The DVD" และสิ้นสุดในวันที่ 12 มีนาคม ค.ศ. 2012 ด้วยตอน "The Fight" ซึ่งใช้เวลาออกอากาศเกือบหนึ่งปี ส่วนการออกอากาศครั้งแรกของโลก (World Premiere) เกิดขึ้นเมื่อวันที่ 11 พฤษภาคม ค.ศ. 2011 ทางช่อง Cartoon Network สหราชอาณาจักร ด้วยตอน "The Mystery"

ทุกตอนในฤดูกาลแรกกำกับโดย มิก เกรฟส์ ซึ่งได้รับการว่าจ้างจาก เบน บ็อคคเล็ต ให้มากำกับซีรีส์นี้ มีสองตอนที่ใช้ชื่อว่า "The Mom" และ "The Pizza" ที่ถูกเขียนบทขึ้นสำหรับฤดูกาลนี้แต่ไม่เคยถูกผลิตจริง อย่างไรก็ตาม แนวคิดของตอนแรกได้ถูกนำกลับมาใช้ใหม่ในฤดูกาลที่สามในตอน "The Mothers" ส่วนแนวคิดของตอนหลังได้ถูกนำไปปรับใช้ในตอน "The Job" ของฤดูกาลที่สอง ก่อนจะกลายมาเป็นตอนในฤดูกาลที่สามที่ใช้ชื่อเดิมว่า "The Pizza" (แต่มีการปรับเปลี่ยนเนื้อหาบางส่วน) นอกจากนี้ยังมีอีกสองตอนที่ไม่เคยถูกผลิตเช่นเดียวกัน แต่พล็อตเรื่องและชื่อตอนยังคงไม่เป็นที่เปิดเผย

## การตอบรับ
### เรตติ้ง
ตอนเปิดตัวฤดูกาลที่ชื่อว่า "The DVD" มีผู้ชมในสหรัฐอเมริกาสูงถึง 2.120 ล้านคน และได้รับคะแนนเรตติ้ง 0.4 ในกลุ่มผู้ชมอายุ 18–49 ปี จากการสำรวจของนีลเส็น (Nielsen household rating) ซึ่งหมายความว่าตอนดังกล่าวมีผู้ชมประมาณร้อยละ 0.8 ของประชากรช่วงอายุ 18-49 ปีทั้งหมดที่ชมโทรทัศน์อยู่ในขณะนั้น โดยในฤดูกาลนี้มีจำนวนผู้ชมเฉลี่ยอยู่ที่ 2.00 ล้านคนต่อตอนในสหรัฐอเมริกา ตอน "The DVD" ออกอากาศในคืนวันอังคารเวลา 20:30 น. ส่วนตอนอื่น ๆ ตั้งแต่ "The Responsible" ไปจนถึง "The Club" ถูกเปลี่ยนเวลาไปออกอากาศในคืนวันจันทร์เวลา 19:30 น. และตอนที่เหลือทั้งหมดเริ่มต้นจากตอน "The Wand" เป็นต้นไป ได้กลับมาออกอากาศในคืนวันอังคารเวลา 19:30 น. ตามเดิม

### การตอบรับจากนักวิจารณ์
โนเอล เมอร์เรย์ จาก *[[The A.V. Club]]* ให้เกรดการวางจำหน่ายดีวีดี 12 ตอนแรกของซีรีส์ที่ระดับ B+ โดยระบุว่า "สิ่งที่ทำให้ [โลกสุดอัศจรรย์ของกัมบอล] แตกต่างจากการ์ตูนแนวไร้สาระหรือกึ่งอนาธิปไตยเรื่องอื่น ๆ ในช่องเคเบิลทุกวันนี้ คือการมีโลกที่พัฒนามาอย่างดี แม้จะมีการออกแบบตัวละครที่แปลกประหลาดหลากหลายสไตล์ แต่พวกเขาก็ยังมีลักษณะนิสัยและแนวโน้มที่จับต้องได้" ด้าน "Z." จาก GeekDad ให้บทวิจารณ์เชิงบวกต่อดีวีดีชุดแรก โดยชื่นชมว่าฤดูกาลนี้มี "หัวใจที่แท้จริง แม้ว่าพล็อตเรื่องจะเปลี่ยนจากมุกจำเจของโทรทัศน์ไปสู่ความบ้าคลั่งอย่างเต็มตัวก็ตาม"

ไทเลอร์ ฟอสเตอร์ จาก DVD Talk ให้คำวิจารณ์ต่อฤดูกาลแรกในระดับปานกลาง ในการวิจารณ์ดีวีดีชุดแรก เขาชื่นชมงานภาพที่ "โดดเด่น" (knockout) แต่รู้สึกว่าแอนิเมชันนั้น "ค่อนข้างเรียบง่าย แม้ในช่วงที่พยายามทำให้ดูเกินจริงเพื่อมุกตลกก็ตาม" นอกจากนี้เขายังรู้สึกกังวลเกี่ยวกับคติสอนใจที่นำเสนอในตอนปฐมทัศน์ และพบว่าอารมณ์ขันตลอดทั้งชุดนั้น "จืดชืด" (anemic) เขาได้วิจารณ์ถึงการขาดคุณสมบัติพิเศษ (extra features) ในแผ่น โดยกล่าวว่าส่วนแกลเลอรีตัวละครเพียงอย่างเดียวนั้น "จืดชืดมากจนผมไม่สามารถให้คะแนนได้แม้แต่ครึ่งดาว" พอล พริตชาร์ด ผู้วิจารณ์จาก DVD Verdict ให้คะแนนดีวีดีชุดแรก 88 จาก 100 คะแนน โดยเขาชื่นชมฤดูกาลนี้ในด้านงานภาพ ซึ่งเขารู้สึกว่าช่วยส่งเสริม "ธรรมชาติที่ไร้ระเบียบ" (anarchic nature) ของซีรีส์ เขาระบุว่าแม้บทเรียนทางศีลธรรมจะมุ่งเน้นไปที่กลุ่มผู้ชมครอบครัว แต่เขาก็กล่าวว่า "สิ่งที่น่าประหลาดใจคือ บทเรียนเหล่านั้นกลับไม่ได้ซึมซับเข้าสู่ตัวกัมบอลและเพื่อน ๆ เลย ซึ่งเป็นสิ่งที่ผมรู้สึกพึงพอใจเป็นอย่างมาก" อย่างไรก็ตาม เขาเขียนวิจารณ์ว่าการขาดแคลนของแถมพิเศษที่คัดสรรมานั้น "ค่อนข้างแย่" แมค แมคเอนไทร์ จากเว็บไซต์เดียวกันได้ชื่นชมงานภาพของฤดูกาลนี้เช่นกัน แต่ระบุว่า "มุกตลกนั้นมีทั้งที่ขำและไม่ขำ" และความสุ่มของอารมณ์ขันคือ "ข้อเสียที่ใหญ่ที่สุด" โดยเขาให้คะแนนชุดที่สอง 75 จาก 100 คะแนน แนนซี บาซิล จาก About.com ชื่นชอบตอน "The Ghost" จากดีวีดีชุดที่สาม และยกย่องซีรีส์นี้ว่าเป็น "การ์ตูนที่ชาญฉลาด ดำเนินเรื่องรวดเร็ว และตลกขบขันอย่างยิ่ง"

## ตอน




## การจำหน่ายดีวีดี

## อ้างอิง

หมวดหมู่:ฤดูกาลของโลกสุดอัศจรรย์ของกัมบอล